**Jánoshalma Városi Önkormányzat Képviselő-testületének 19/2025. (IX. 17.) önkormányzati rendelete**

**a kitüntető címek alapításáról és adományozásáról szóló 19/2008. (IX.12.) önkormányzati rendelet módosításáról**

[1] A Jánoshalma Városi Önkormányzat Képviselő- testülete az Alaptörvény 32. cikk (1) bekezdés i) pontjában meghatározott feladatkörében eljárva,

[2] a Magyarország címerének és zászlajának használatáról,

[3] valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján a következőket rendeli el:

**1. §**

(1) A kitüntető címek alapításáról és adományozásáról szóló 19/2008. (IX.12.) önkormányzati rendelet 16. § (2) bekezdése helyébe a következő rendelkezés lép:

„(2) Az elismeréseket a polgármester adja át az adományozottnak, hozzátartozójának vagy megbízottjának az augusztus 20-i városi ünnepségen. Az elismerés az adományozásról szóló döntés erre irányuló rendelkezése esetén az e rendeletben meghatározott időponttól eltérő időpontban is átadható”

(2) A kitüntető címek alapításáról és adományozásáról szóló 19/2008. (IX.12.) önkormányzati rendelet 16. § (3) bekezdés i) pontja helyébe a következő rendelkezés lép:

*( Az 1. §-ban megállapított kitüntető címek közül:)*

„*i)* „Jánoshalma Város Életmű” címből évente legfeljebb kettő,”

**2. §**

A kitüntető címek alapításáról és adományozásáról szóló 19/2008. (IX.12.) önkormányzati rendelet 17. § (3) bekezdése helyébe a következő rendelkezés lép:

„(3) A javaslatokat a javaslattevőknek, az (1) bekezdés a) pontjában foglaltak kivételével 30 nappal a kitüntető cím átadását megelőzően, Jánoshalma város polgármesterének kell megküldeni, az előírt adatlapon (1. sz. Melléklet). A képviselő-testület tagjainak ¼-e bármikor tehet javaslatot, amely a soron következő képviselő-testületi ülésen kerül beterjesztésre.”

**3. §**

Ez a rendelet 2025. szeptember 17-én 17 órakor lép hatályba.

**4. §**

A rendelet kihirdetéséről a jegyző gondoskodik.

|  |  |
| --- | --- |
| Lengyel Endre polgármester | Dr. Rennerné dr. Radvánszki Anikó jegyző |

A rendelet a 2025. szeptember 17. 16.55 órakor kihirdetésre került.

Jánoshalma, 2025. szeptember 17.

Dr. Rennerné dr. Radvánszki Anikó

jegyző

Általános indokolás

Felmerült az igény arra, hogy az Önkormányzat „Jánoshalma Város Életmű” kitüntető címmel ne csak egy személyt tüntethessen ki, így az egy évben odaítélhető kitüntetések száma megemelésre került. Az elismerések átadására év közben is lehetőséget biztosít a módosítás.

Részletes indokolás

**Az 1. §-hoz**

A kitüntetések átadásának idejét, módját és odaítélésének darabszámát határozza meg.

**A 2. §-hoz**

A kitüntetésekre történő felterjesztés szabályát, határidejét határozza meg.

**A 3. §-hoz és a 4. §-hoz**

Hatályba léptető rendelkezések.