

**BESZÁMOLÓ**

**Jánoshalma Városi Önkormányzat**

**Képviselő-testületének**

2025. szeptember 17-i rendes ülésére

**Tárgy: Beszámoló a középtávra szóló integrált településfejlesztési stratégia végrehajtásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * ITS |

Jánoshalma, 2025. szeptember 12.

**Tisztelt Képviselő-testület!**

Az Önkormányzat 2021. évben fogadta el az Integrált Településfejlesztési Stratégiáját (ITS). A dokumentumban szereplő középtávú fejlesztési célok az előterjesztés mellékletében megtalálhatóak. Meghatározásra kerültek átfogó, városi szintű és városrészi szintű célok.

**Átfogó célok:**

* Jánoshalma, mint térségi gazdasági központ pozíciójának erősítése, a potenciális befektetők számára vonzó helyi üzleti ökoszisztéma továbbfejlesztésével, a helyi gazdaság ágazati diverzifikálásával
* Jánoshalma népességmegtartó képességének és a lakosság életminőségének javítása, a városi környezet és az elérhető települési szolgáltatások fejlesztésével

A térségi gazdasági központ pozíciójának erősítése az elkészült gyümölcsfeldolgozóval és hűtőházzal az előző években megtörtént, a 2025. évben nem történt olyan beruházás, amely ezt a célt tovább erősítette volna.

**Városi szintű célok:**

* A települési infrastruktúra átfogó fejlesztése, a helyi lakosság életminőségének javítása Jánoshalmán
* Jánoshalma város humán alapszolgáltatásokhoz kapcsolódó infrastruktúrájának fenntartható fejlesztése
* Helyi erőforrásokra épített közösségépítés Jánoshalmán
* Komplex gazdaságfejlesztés a helyi munkaerőpiac dinamizálása érdekében

A 2024. évben önkormányzati önerővel járdaépítés történt a Bernáth Zoltán utcában, valamint a Kistemetőben és a Bajai úti temetőben.

Az Önkormányzat az előző évekhez hasonlóan a 2025. évben is biztosított lakossági járdaépítéshez építőanyagot 2.500.000, - Ft értékben, mely szintén a közlekedési infrastruktúra fejlesztését szolgálta.

A tervezett kerékpárút kialakítása 2025. évben sem indult el.

Elkészült és átadásra került a felújított piac.

A 2024. év végén elindult és a 2025. évben folyamatosan zajlik térséget érintő M9 gyorsforgalmi út tervezése.

A 2025. évben a Magyar Telekom hálózatfejlesztést hajt végre városunkban.

Az Egészségügyi Központ egészségmegőrző programjai, az Önkormányzat által végzett házi segítségnyújtás szolgáltatásai tovább folytatódnak.

Közösségépítés terén a 2024. év végén és 2025 év elején jégpályát üzemeltettünk, valamint a 2025. évben is megrendezésre került a Jánoshalmi Napok rendezvénysorozat és az Önkormányzat segítségével megrendezésre került az I. Veterán autókiállítás. Az Imre Zoltán Művelődési Központ különböző korosztályok számára folyamatosan szervez közösségépítő programokat. A horgászturizmus fejlesztésére pályázat támogatást nyert, a kivitelezés megvalósítása a 2026. év elején várható.

**Városrészi szintű területi célok:**

* Belváros városközpont funkciójának erősítése a környezet fenntarthatóság szempontrendszerének figyelembevételével
* A helyi társadalom belső kohéziójának erősítése
* A helyi gazdaság dinamizálása barnamezős területek rehabilitációjával az Egyéb területek városrészben
* A városi szintű szolgáltatások infrastrukturális feltételeinek javítása

Az ITS a városrészi szintű területeket belvárosra és egyéb városrészekre osztotta.

A belvárosi részen a közpark egy részének fejlesztése, a másik részének és parkolók kialakításának tervezése megtörtént. A kivitelezés megkezdése a 2026. évben várható.

Fentieket figyelembe véve elmondható, hogy a középtávú fejlesztési tervek egy része megvalósult, egy része megvalósítás alatt áll és a közeljövőben várhatóan befejeződik.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete az Integrált Településfejlesztési Stratégia középtávú fejlesztéseinek végrehajtásáról szóló beszámolót elfogadja.

A Képviselő-testület felkéri a polgármestert, hogy a határozatról a beszámoló készítőjét értesítse.

**Felelős:** Lengyel Endre polgármester

**Határidő:** 2025. szeptember 30.